1.8.2022
2.4.
ET
Euroopa Liidu Teataja
L 201/69
Kujutise kvaliteedi katsed
Läbivalgustusseadme kujutise kvaliteedi katsetamisel tuleks kasutada inimtajupõhist katsekeha, mida on kirjeldatud järgmises rahvusvahelises standardis: — ASTM F792-17e1, Standard Practice for Evaluating the Imaging Performance of Security X-Ray Systems, ASTM International, West Conshohocken, PA, 2017, www.astm.org Läbivalgustusseadme kujutise kvaliteeti tuleks hinnata järgmise üheksa katse abil.
2.4.1.
Katse 1: juhtmete kuvamine — läbivalgustusseadme võime kuvada kujutisi, mida operaator saab kasutada metalljuhtmete tuvastamiseks.
2.4.2.
Katse 2: kasulik läbivus (Useful Penetration) — läbivalgustusseadme võime kuvada kujutis, mis võimaldab operaatoril või algoritmil avastada eri paksusega blokeeriva materjali abil peidetud juhtmeid.
2.4.3.
Katse 3: ruumiline lahutusvõime — läbivalgustusseadme võime kuvada tihedalt üksteise lähedal asetsevaid kontrastseid objekte eraldiseisvatena.
2.4.4.
Katse 4: harilik läbivus (Simple Penetration) — läbivalgustusseadme võime kuvada kujutisi, mida operaator saab kasutada selleks, et tuvastada pliinumbreid, mis muidu jääksid terasest kattematerjali varju.
2.4.5.
Katse 5: õhukese orgaanilise materjali kujutis — läbivalgustusseadme võime kuvada kujutisi, mida operaator saab kasutada õhukeste orgaanilise materjali tükkide tuvastamiseks.
2.4.6.
Katse 6: tundlikkus terase kontrastidele — läbivalgustusseadme võime kuvada kujutisi, mida operaator saab kasutada madalate ümmarguste lohkude tuvastamiseks terases.
2.4.7.
Katse 7: materjalide eristamine — läbivalgustusseadme võime kuvada kujutisi, mida operaator saab kasutada erineva näilise aatomnumbriga materjalide eristamiseks.
2.4.8.
Katse 8: materjalide klassifitseerimine — läbivalgustusseadme võime kuvada kujutisi, mida operaator saab kasutada konkreetse eri paksustega materjali järjepidevaks tuvastamiseks.
2.4.9.
Katse 9: orgaanilise aine eristamine — läbivalgustusseadme võime kuvada kujutisi, mida operaator saab kasutada erineva näilise aatomnumbriga orgaaniliste materjalide eristamiseks.
2.5.
Kujutise kvaliteedinormid
Standardis ASTM F792–17e1 viidatud inimtajupõhise katsekeha puhul peaksid miinimumnormid iga kujutise kvaliteedi katse puhul vastama tabelile 2.3.
Konkreetsele standardile vastamiseks peavad läbivalgustusseadmed täitma kõigi kujutise kvaliteedi katsete puhul vastavad miinimumnormid.